Document ID: 32004R1475

KOMISIJAS REGULA (EK) Nr. 1475/2004
(2004. gada 18. augusts),
ar ko izdara grozījumus Regulā (EK) Nr. 596/2004, kas paredz sīki izstrādātus noteikumus izvešanas atļauju sistēmas ieviešanai olu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1975. gada 29. oktobra Padomes Regulu (EEK) Nr. 2771/75 par kopēju tirgus organizāciju olu sektora (1), jo īpaši tās 3. panta 2. punktu un tās 8. panta 13. punktu,
tā kā:
(1)
Ekonomiskie apstākļi olu un olu produktu eksporta tirgū ir ļoti dažādi un mainīgi. Tādejādi ir jāprecizē apstākļi, kādos šī sektora produkcijas eksportam tiek piešķirta restitūcija.
(2)
Lai labāk sasniegtu mērķus, kas saistīti ar metožu pieņemšanu par daudzumu, ko varētu eksportēt ar kompensāciju un daudz efektīvāk izmantot pieejamos resursus, kas paredzēti Regulas (EEK) Nr. 2771/75 8. panta 2. punktā, ir nepieciešams paplašināt nosacījumus, kas paredzēti Komisijas Regulas (EK) Nr. 596/2004 (2) 3. panta 4. punktā, kuros Komisija var pieņemt nepieciešamos mērus, lai ierobežotu prasību pēc izvešanas atļauju izsniegšanu periodā, kas paredzēts pieteikumu izskatīšanai pēc to iesniegšanas.
(3)
Tāpat ir jāparedz kādos apstākļos šie mēri var tikt pieņemti pēc izvēles.
(4)
Tādejādi ir pamats izdarīt grozījumus Regulā (EK) Nr. 596/2004.
(5)
Šajā regulā paredzētie pasākumi atbilst putnu gaļas un olu pārvades komitejas paziņojumam,
IR PIEŅĒMUSI ŠO REGULU.
1. pants
Regulas (EK) Nr. 596/2004 3. pantā ir izdarīti sekojoši grozījumi:
1)
4. punkta teksts ir aizvietots ar sekojošo:
“4. Tiklīdz izvešanas atļauju izsniegšana noved vai rada risku novest līdz pieejamo budžeta līdzekļu pārtēriņam vai maksimālo daudzumu izsīkumam, kas varētu būt izvests ar kompensāciju attiecīgajā periodā, ņemot vērā Regulas (EEK) Nr. 2771/75 8. panta 12. punktā paredzētos ierobežojumus, vai neļaujot nodrošināt izvešanu atlikušajā attiecīgajā periodā, Komisija var:
a)
noteikt vienotu akceptējamo procentuālo daļu no daudzumiem, kas norādīti pieteikumos;
b)
noraidīt pieteikumus, attiecībā uz kuriem vēl nav piešķirtas izvešanas atļaujas;
c)
apturēt izvešanas atļauju pieteikumu iesniegšanu ilgākais uz piecām darbdienām, atstājot iespēju tā apturēšanai uz ilgāku laiku, par ko pieņem lēmumu saskaņā ar Regulas (EEK) Nr. 2771/75 17. pantā paredzēto procedūru.
Apturēšanas laikā iesniegtie izvešanas atļauju pieteikumi nav pieejami.
Pirmajā daļā paredzētie mēri var tikt pieņemti vai grozīti atkarībā no produkcijas kategorijas un tā galamērķa.”.
2)
Tiek iekļauts 4.a punkts:
“4.a 4. punktā paredzētie mēri var tikt arī pieņemti gadījumā, kad pieteikumi izvešanas atļaujām skar daudzumus, kas pārsniedz vai rada risku pārsniegt normālus izvešanas daudzumus uz vienu galamērķi, un ka prasīto atļauju izsniegšana rada spekulāciju risku, konkurences izkropļojumu starp operatoriem, vai attiecīgās apmaiņas vai kopienas tirgus traucējumus.”.
2. pants
Šī regula stājas spēkā trešajā dienā pēc tās publikācijas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 18. augustā

Labels: 3
17